Invitasjon til digital erfaringsdeling

Oppstarten med digitale erfaringsdelinger startet da pandemien brøt ut. Vi har fortsatt med å utvikle dette formatet som et tilbud om kompetanseheving for ansatte i karrieresentrene som arbeider innenfor veiledningsfeltet. Vi opplevde at fokuset på egen kompetanse gjennom en reflekterende tilnærming skapte en god læringsarena. Kompetansestandardene i nasjonalt kvalitetsrammeverk ga oss en god innramming og vi har valgt å fortsette med den samme strukturen også for dette året. Innholdet vil være relevant, selv om du deltok i fjor og vi har arbeidet med å videreutvikle alle samlingene.

Du kan lese mer om kompetansestandardene her: <https://www.kompetansenorge.no/kvalitet-i-karriere/kompetansestandarder/>

Vi anbefaler også at du gjør deg kjent med evalueringsverktøyet min kompetanse, som ligger her: <https://www.kompetansenorge.no/kvalitet-i-karriere/kompetansestandarder/minkompetanse-underside/>

**Målgruppe:** Ledere, karriereveiledere og veiledere i Karriere Innlandet.

**Hensikt:** Kompetanseutvikling gjennom erfaringsdeling.

**Arrangør:** Kvalitetsgruppen for karriereveiledning i samarbeid med e-veiledningstjenesten.

Temaer er satt opp etter tabellen som vises under:

|  |  |  |  |
| --- | --- | --- | --- |
| Samling  | Ukenr. | Dato | Tema |
| 1 | 38 | 23. september | Kvalitetsrammeverket og kompetansestandarder  |
| 2 | 43 | 28. oktober | Veiledningsprosesser og relasjon |
| 3 | 46 | 18. November | Etikk  |
| 4 | 2 | 13. Januar | Karriereveiledningsfaglige teorier og metoder |
| 5 | 6 | 10. Februar | Karrierelæring |
| 6 | 10 | 10. Mars | Utdanning og Arbeid |
| 7 | 15 | 14. April | Målgruppe og Kontekst |
| 8 | 21 | 26. Mai | Utvikling, nettverk og systemarbeid  |

Sesjonene vil vare ca. 2 timer og det vil bli lagt opp til faglig input, gruppearbeid og individuelt arbeid mellom samlingene. Det er ønskelig at vi som veiledere skal få et metablikk på egen kompetanse, og at dette øker utbyttet for våre veisøkere.

For at samlingene skal fungere best mulig forventer vi at de som deltar:

* Har kamera skrudd på, feedback er viktig
* Deltar på hele møter og er aktiv i gruppearbeidene

Teamslenke blir sendt ut til alle.

Vil gleder oss til disse samlingene på tvers av sentrene og håper at så mange som mulig prioriterer på bli med på dette kompetanseløftet knyttet til karriereveiledning og karriereveileders kompetanse.

Med vennlig hilsen

Kvalitetsgruppen for karriereveiledning i Innlandet fylkeskommune.